12. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 59547/14447 της 11 Σεπτ./10 Οκτ. 1967 (ΦΕΚ Β΄  617) Περί συσκευασίας εξαγομένων βρωσίμων ελαιών κλπ. Έχοντες υπ’ όψει το από 20.8.1954 Β.Δ/μα (ΦΕΚ 222Α/20.9.1954) «περί επιβολής ποιοτικού ελέγχου κατά την εξαγωγήν των βρωσίμων ελαιών» και δη την παρ. 1 του άρθρ. 5 τούτου περί συσκευασίας  των βρωσίμων ελαιών οιουδήποτε εμπορικού εξαγωγικού τύπου και ποιοτικής κατηγορίας προοριζομένων δι’ εξαγωγήν εις το εξωτερικόν κλπ. κατά τα δι’ αυτής οριζόμενα. Λαβόντες υπ’ όψει υποβληθείσαν ημίν αίτησιν παρ’ εξαγωγέως περί συσκευασίας εντός βαρελίων ελαιών προς εξαγωγήν εις Ιταλίαν, αποφασίζομεν: Επί εξαγωγών βρωσίμων ελαιών των εμπορικών εξαγωγικών τύπων LARGE, SUPERIOR, SMALL και BULLETS εις Ιταλίαν, ούσαν χώραν της Μεσογείου, εγκρίνομεν όπως, εφ’ όσον συσκευάζωνται αύται εντός βαρελίων, εφαρμόζωνται ως προς τα εν λόγω βαρέλια συσκευασίας των, τα υπό της παρ. 1 του άρθρ. 5 του εν προοιμίω μνημονευομένου από 20.8.54 Β.Δ/τος «περί επιβολής ποιοτικού ελέγχου κατά την εξαγωγήν των βρωσίμων ελαιών», οριζόμενα. Η παρούσα, ισχύουσα από σήμερον και μέχρι 31ης Δεκ. 1968 δημοσιευθήτω δια της Εφημερίδος της Κυβερνήσεως. Δυνάμει της υπ’ αριθ. 77602/19490 της 7/20 Δεκ. 1967 αποφ. Υπ. Εμπορίου (ΦΕΚ Β΄ 747) τα δια της ανωτέρω υπ’ αριθ. 59547/67 ομοίας εφαρμόζονται και επί εξαγωγών βρωσίμων ελαιών εντός βαρελίων προς Γαλλίαν, εφ’ όσον η εκφόρτωσις τούτων πραγματοποιείται εις Μεσογειακούς λιμένας της εν λόγω Χώρας. 